CELEX: 22011D0162
Language: el
Date: 2011-12-19 00:00:00
Title: Απόφαση της Μεικτής Επιτροπής του ΕΟΧ αριθ. 162/2011, της 19ης Δεκεμβρίου 2011 , για την τροποποίηση του παραρτήματος IV (Ενέργεια) της συμφωνίας για τον ΕΟΧ

15.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 76/49
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 162/2011
   της 19ης Δεκεμβρίου 2011
   για την τροποποίηση του παραρτήματος IV (Ενέργεια) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα IV της συμφωνίας τροποποιήθηκε για τελευταία φορά με την απόφαση αριθ. 75/2011 της Μεικτής Επιτροπής του ΕΟΧ της 1ης Ιουλίου 2011 (1).
            
         
               (2)
            
            
               Η οδηγία 2009/28/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με την προώθηση της χρήσης ενέργειας από ανανεώσιμες πηγές και την τροποποίηση και τη συνακόλουθη κατάργηση των οδηγιών 2001/77/ΕΚ και 2003/30/ΕΚ (2), θα πρέπει να ενσωματωθεί στη συμφωνία.
            
         
               (3)
            
            
               Η οδηγία 2009/28/ΕΚ καταργεί την οδηγία 2001/77/ΕΚ του Ευρωπαϊκού Κοινοβουλίου και του Συμβουλίου (3), που είναι ενσωματωμένη στη συμφωνία και που θα πρέπει, συνεπώς, να καταργηθεί στο πλαίσιο της συμφωνίας.
            
         
               (4)
            
            
               Η εκπλήρωση από τη Νορβηγία του στόχου σχετικά με το μερίδιο ενέργειας από ανανεώσιμες πηγές στην ακαθάριστη τελική κατανάλωση ενέργειας το έτος 2020 πρέπει να εξεταστεί υπό το πρίσμα του αρχικού μεγάλου μεριδίου της ανανεώσιμης ενέργειας σε σύγκριση με τα κράτη μέλη της ΕΕ και την αβεβαιότητα που συνδέεται με τον εφοδιασμό και τη ζήτηση που είναι ανάλογα με τον συνδυασμό ψυχρού κλίματος και ενός συστήματος παραγωγής ενέργειας από υδραυλική,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα IV της συμφωνίας τροποποιείται ως εξής:
   
               1)
            
            
               το κείμενο στο σημείο 19 (οδηγία 2001/77/ΕΚ του Ευρωπαϊκού Κοινοβουλίου και του Συμβουλίου) διαγράφεται από την 1η Ιανουαρίου 2012·
            
         
               2)
            
            
               το ακόλουθο κείμενο προστίθεται μετά το σημείο 40 [κανονισμός (ΕΕ) αριθ. 774/2010 της Επιτροπής]:
               
                           «41.
                        
                        
                           
                              32009 L 0028: οδηγία 2009/28/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με την προώθηση της χρήσης ενέργειας από ανανεώσιμες πηγές και την τροποποίηση και τη συνακόλουθη κατάργηση των οδηγιών 2001/77/ΕΚ και 2003/30/ΕΚ (ΕΕ L 140 της 5.6.2009, σ. 16).
                           Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
                           
                                       α)
                                    
                                    
                                       Η οδηγία δεν εφαρμόζεται στο Λιχτενστάιν.
                                    
                                 
                                       β)
                                    
                                    
                                       Το άρθρο 3 παράγραφος 1 δεύτερη περίοδος δεν εφαρμόζεται στα κράτη ΕΖΕΣ.
                                    
                                 
                                       γ)
                                    
                                    
                                       Το ακόλουθο κείμενο προστίθεται στο άρθρο 4 παράγραφος 2:
                                       “Η Νορβηγία και η Ισλανδία κοινοποιούν τα εθνικά τους σχέδια δράσης για ανανεώσιμη ενέργεια στην Εποπτεύουσα Αρχή της ΕΖΕΣ το αργότερο εντός έξι μηνών από την έναρξη ισχύος της απόφασης αριθ. … της Μεικτής Επιτροπής του ΕΟΧ, που ενσωματώνει την οδηγία 2009/28/ΕΚ.”.
                                    
                                 
                                       δ)
                                    
                                    
                                       Το ακόλουθο κείμενο προστίθεται στο άρθρο 22 παράγραφος 1:
                                       “Η Νορβηγία και η Ισλανδία θα υποβάλουν μέχρι τις 31 Δεκεμβρίου 2013, και εφεξής κάθε δύο έτη, έκθεση σχετικά με την πρόοδο της προαγωγής και της χρησιμοποίησης ενέργειας από ανανεώσιμες πηγές. Η πέμπτη έκθεση, που πρέπει να υποβληθεί μέχρι τις 31 Δεκεμβρίου 2021, θα είναι η τελευταία απαιτούμενη έκθεση.”.
                                    
                                 
                                       ε)
                                    
                                    
                                       Το ακόλουθο κείμενο προστίθεται στο σημείο Α του παραρτήματος I:
                                       
                                                    
                                                
                                                
                                                   “Μερίδιο ενέργειας από ανανεώσιμες πηγές στην ακαθάριστη τελική κατανάλωση ενέργειας το έτος 2005 (S2005)
                                                
                                                
                                                   Στόχος μεριδίου ενέργειας από ανανεώσιμες πηγές στην ακαθάριστη τελική κατανάλωση ενέργειας το έτος 2020 (S2020)
                                                
                                             
                                                   Ισλανδία
                                                
                                                
                                                   55,0 %
                                                
                                                
                                                   64 %
                                                
                                             
                                                   Νορβηγία
                                                
                                                
                                                   58,2 %
                                                
                                                
                                                   67,5 %” ».
                                                
                                             
                                 
                     
         Άρθρο 2
   Τα κείμενα της οδηγίας 2009/28/ΕΚ στην ισλανδική και στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 20 Δεκεμβρίου 2011, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 19 Δεκεμβρίου 2011.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Kurt JÄGER
      
   
   
      (1)  ΕΕ L 262 της 6.10.2011, σ. 32.
   
      (2)  ΕΕ L 140 της 5.6.2009, σ. 16.
   
      (3)  ΕΕ L 283 της 27.10.2001, σ. 33.
   
      (4)  Δεν έχουν αναφερθεί συνταγματικές απαιτήσεις.